বিশ্ব সিলেট সম্মেলন নিছক সাংস্কৃতিক অনুষ্ঠান আর সেমিনারের মধ্যে সীমাবদ্ধতা ছিল না; ছিল একটি পুনর্মিলনী। কারো সাথে দেখা হয়েছে ১০ বছর পর; কোন কোন বন্ধুর সাথে দেখা হয়েছে ৩০ বছর পর। এ ক'দিন নগরীতে বসবাসরত সিলেটি পরিবারগুলোর বাসা-বাড়িতে ছিল অতিথি আর আত্মীয়-স্বজনে ঠাসা। প্রবাস জীবনে ঈদ কিংবা দুর্গোপুজোয় যে আনন্দ বয়ে আনতে পারেনি, বিশ্ব সিলেট সম্মেলন দিয়ে গেছে সে আনন্দ, মন্তব্য অংশগ্রহণকারীদের।